b'\n_START_ARTICLE_\nGlock\n_START_SECTION_\nZgodovina\n_START_PARAGRAPH_\nV poznih sedemdesetih in zgodnjih osemdesetih letih dvajsetega stoletja je avstrijska vojska objavila javni razpis za novo pi\xc5\xa1tolo, ki naj bi nadomestila staro, \xc5\xa1e iz \xc4\x8dasa druge svetovne vojne, pi\xc5\xa1tolo Walther P38. Razpis je vseboval 17 kriterijev po katerih so izbirali izvajalca nove pi\xc5\xa1tole. Gaston Clock do tega razpisa \xc5\xa1e ni imel izku\xc5\xa1enj s podro\xc4\x8dja oro\xc5\xbeja, imel pa je ogromno izku\xc5\xa1enj in znanja s podro\xc4\x8dja sinteti\xc4\x8dnih polimerov. Tako je nastala prva pi\xc5\xa1tola, okvir katere je bil iz sinteti\xc4\x8dnih materialov.\n_START_SECTION_\nIzdelava\n_START_PARAGRAPH_\nGlock je zbral najbolj\xc5\xa1e strokovnjake s podro\xc4\x8dja oro\xc5\xbeja ter od vsakega zahteval, da mu navede najpomembnej\xc5\xa1e karakteristike bojnega oro\xc5\xbeja. V treh mesecih je izdelal delujo\xc4\x8di prototip izdelan iz \xc5\xbee uveljavljenih mehanizmov in lastnosti prej\xc5\xa1njih pi\xc5\xa1tol. Tako je nastala prva serija Glock 17, ki pa se je \xc4\x8dez \xc4\x8das nadgrajevala in izpopolnjevala. Trenutno so na trgu produkti oziroma modeli \xc4\x8detrte generacije.\n_START_SECTION_\nVarnost\n_START_PARAGRAPH_\nGlock je zasnoval tri medsebojno neodvisne varnostne mehanizme samodejnega pro\xc5\xbeenja pi\xc5\xa1tole. Sistem, imenovan \xc2\xbbSafe Action\xc2\xab, je sestavljen iz zunanjega varovala spro\xc5\xbeilca in dveh notranjih varoval. Zunanje varovalo je majhen notranji vzvod pri spro\xc5\xbeilcu. Pritisk na spro\xc5\xbeilec aktivira vzvod, ta pa kovinski konektor (vezni element). Kovinski konektor potem sprosti \xc5\xa1e drugi dve notranji varovali. Vse deluje avtomatsko, kar predstavlja glavno razliko v primerjavi z drugimi pi\xc5\xa1tolami na trgu. \xc2\xa0\n_START_SECTION_\n.45 ACP in .45 GAP\n_START_PARAGRAPH_\nGlokove pi\xc5\xa1tole, narejene za to serijo, imajo namesto \xc5\xa1estkotnega osemkotno u\xc5\xbelebljenje, zaradi \xc4\x8desar je tesnenje plinov izbolj\xc5\xa1ano._NEWLINE_Predstavniki skupin .45 ACP in .45 GAP:'